CELEX: 22017D1825
Language: mt
Date: 2015-12-11 00:00:00
Title: Deċiżjoni tal-Kumitat Konġunt taż-ŻEE Nru 314/2015 tal-11 ta’ Diċembru 2015 li temenda l-Anness IV (Enerġija) tal-Ftehim ŻEE [2017/1825]

12.10.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 263/33
               
            DEĊIŻJONI TAL-KUMITAT KONĠUNT TAŻ-ŻEE
      Nru 314/2015
      tal-11 ta’ Diċembru 2015
      li temenda l-Anness IV (Enerġija) tal-Ftehim ŻEE [2017/1825]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Id-Deċiżjoni tal-Kummissjoni 2013/114/UE tal-1 ta’ Marzu 2013 li tistabbilixxi linji gwida għall-Istati Membri għall-kalkolu tal-enerġija rinnovabbli minn pompi tas-sħana ta’ teknoloġiji differenti ta’ pompi tas-sħana skont l-Artikolu 5 tad-Direttiva 2009/28/KE tal-Parlament Ewropew u tal-Kunsill (1) kif ikkoreġuta mill-ĠU L 8, 11.1.2014, p. 32, għandu jiġi inkorporat fil-Ftehim ŻEE.
               
            
                  (2)
               
               
                  Id-Direttiva 2009/28/KE tal-Parlament Ewropew u tal-Kunsill (2) ma tapplikax għal-Liechtenstein u konsegwentement id-Deċiżjoni 2013/114/UE m’għandhiex tapplika għal-Liechtenstein.
               
            
                  (3)
               
               
                  Għalhekk, l-Anness IV tal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Il-punt li ġej jiddaħħal wara l-punt 45 (id-Deċiżjoni tal-Kummissjoni 2011/13/UE) tal-Anness IV ta’ mal-Ftehim ŻEE:
      
                  “46.
               
               
                  
                     32013 D 0114: Id-Deċiżjoni tal-Kummissjoni 2013/114/UE tal-1 ta’ Marzu 2013 li tistabbilixxi linji gwida għall-Istati Membri għall-kalkolu tal-enerġija rinnovabbli minn pompi tas-sħana ta’ teknoloġiji differenti ta’ pompi tas-sħana skont l-Artikolu 5 tad-Direttiva 2009/28/KE tal-Parlament Ewropew u tal-Kunsill (ĠU L 62, 6.3.2013, p. 27), kif ikkoreġuta mill-ĠU L 8, 11.1.2014, p. 32.
                  Id-Deċiżjoni ma tapplikax għal-Liechtenstein.”
               
            Artikolu 2
      It-testi tad-Deċiżjoni 2013/114/UE, kif ikkoreġuta mill-ĠU L 8, 11.1.2014, p. 32, fil-lingwa Iżlandiża u dik Norveġiża, li jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fit-12 ta’ Diċembru 2015, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
      Artikolu 4
      Din id-Deċiżjoni għandha tiġi ppubblikata fit-Taqsima ŻEE u fis-Suppliment ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, il-11 ta’ Diċembru 2015.
         
            
               Għall-Kumitat Konġunt taż-ŻEE
            
            
               Il-President
            
            Oda SLETNES
         
      
      
         (1)  ĠU L 62, 6.3.2013, p. 27.
      
         (2)  ĠU L 140, 5.6.2009, p. 16.
      
         (*1)  L-ebda rekwiżiti kostituzzjonali ma huma indikati.